ઓનલાઇન આવૃત્તિ ઉપરાંત તેમના રિટેઇલ સ્ટોર્સ પણ પ્રતિ દિન 3 લાખ લોકોની માગ પૂરી કરવાનો પ્રયાસ કરે છે. સપનાનો આખો વેપાર તેના પોતાનાં જ નાણાં ઉપર ચાલી રહ્યો છે. શિક્ષણનું વિસ્તરી રહેલું ક્ષેત્ર સપનાની પ્રગતિમાં સૌથી મોટો ફાળો આપી રહ્યું છે. નિજેશ કહે છે કે તેમણે શિક્ષણને એક વિકાસ પામી રહેલાં ક્ષેત્ર તરીકે જોયું અને અમને તેમાં યોગ્ય સમયે રોકાણ કરવાનો લાભ પણ મળ્યો. અમે શાળાઓ અને કોલેજો સહિત 11 હજાર સંસ્થાઓને અભ્યાસક્રમની સામગ્રી પૂરી પાડી રહ્યા છીએ. ઉપરાંત અમે ઘાના દેશની રાજધાની અકરામાં પણ એક ઓફિસ શરૂ કરી છે. અને ત્યાં પણ અમે પુસ્તકોની નિકાસ કરીએ છીએ. તે ઓફિસ મારફતે અમે ત્યાંની 4 યુનિવર્સિટીમાં અમારો વેપાર પહોંચાડ્યો છે. ત્યાં એક વર્ષ પહેલાં શરૂ થયેલી ડીપીએસમાં પણ અમે અભ્યાસક્રમની સામગ્રી પહોંચાડીએ છીએ.